cyanic-selkie/wikianc huggingface dataset:
สถานีบางรักน้อยท่าอิฐ
การเชื่อมต่อกับระบบขนส่งมวลชนอื่น
ในอนาคตสถานีบางรักน้อยท่าอิฐแห่งนี้ มีแผนเชื่อมต่อกับสถานีบางรักน้อยท่าอิฐอีกแห่งหนึ่งของโครงการรถไฟฟ้าบีทีเอส สายสีลม ช่วงบางหว้า–ตลิ่งชัน–ท่าอิฐ ซึ่งจะทำให้สถานีบางรักน้อยท่าอิฐของสายฉลองรัชธรรมเป็นหนึ่งในสองจุดเชื่อมต่อสำคัญที่จะขนส่งผู้โดยสารจากชานเมืองทางทิศตะวันตกเฉียงเหนือ เข้าสู่พื้นที่ย่านราชพฤกษ์ ที่เต็มไปด้วยหมู่บ้านจัดสรรราคาสูง รวมถึงพื้นที่เขตเศรษฐกิจใจกลางกรุงเทพมหานครทั่งฝั่งธนบุรี และฝั่งพระนคร บริเวณย่านสาทรได้อย่างรวดเร็ว ปัจจุบันโครงการสายสีลมอยู่ในระหว่างการออกแบบโครงการ
เมืองสาละวัน
สาละวันลาว​:ເມືອງສາລະວັນ เป็นเมืองของแขวงสาละวัน ทางตอนใต้ของประเทศลาวเป็นเมืองเอกของแขวงสาละ​วัน​
เมืองและหมู่บ้าน
เมื่อง
ลูกัส โมรา
ลูกัส โรดรีกิส โมรา ดา ซิลวา (Lucas Rodrigues Moura da Silva; เกิด 13 สิงหาคม ค.ศ. 1992) เป็นนักฟุตบอลชาวบราซิล ปัจจุบันเล่นในตำแหน่งปีกให้กับทอตนัมฮอตสเปอร์และทีมชาติบราซิล
แหล่งข้อมูลอื่น
1992
โรนัลด์ เดอ บูร์
โรนัลดึส "โรนัลด์" เดอ บูร์ (Ronaldus "Ronald" de Boer) เกิดเมื่อวันที่ 15 พฤษภาคม ค.ศ. 1970 เป็นอดีตนักฟุตบอลชาวดัตช์ซึ่งเคยเล่นในตำแหน่งกองกลางให้กับทีมชาติเนเธอร์แลนด์รวมทั้งสโมสรฟุตบอลอาชีพอีกหลายสโมสรในยุโรปและตะวันออกกลาง เขาเป็นพี่ชายฝาแฝดของฟรังก์ เดอ บูร์
โรนัลด์ เดอ บูร์ ประสบความสำเร็จในอาชีพนักฟุตบอลอย่างมากกับสโมสรอายักซ์ ปัจจุบันเขาทำหน้าที่เป็นผู้ช่วยผู้จัดการทีม A1 ในสถาบันฝึกฟุตบอลเยาวชนของอายักซ์
การเลือกตั้งทั่วไปในประเทศมาเลเซีย พ.ศ. 2561
'''การเลือกตั้งทั่วไปในประเทศมาเลเซีย พ.ศ. 2561 มีชื่ออย่างเป็นทางการว่า การเลือกตั้งทั่วไปในประเทศมาเลเซียครั้งที่ 14''' จัดขึ้นเมื่อวันที่ 9 พฤษภาคม 2561 เพื่อเลือกตั้งสมาชิกรัฐสภามาเลเซียชุดที่ 14 โดยตำแหน่งที่ว่าง ได้แก่ ทั้ง 222 ที่นั่งในเตวันรักยัด (สภาล่างของสภานิติบัญญัติ) และทั้ง 505 ที่นั่งในสภานิติบัญญัติของ 12 จาก 13 รัฐของมาเลเซีย นายกรัฐมนตรีนาจิบ ราซัค ยุบรัฐสภามาเลเซียชุดที่ 13 เมื่อวันที่ 7 เมษายน 2561
ผลการเลือกตั้งปรากฏว่า รัฐบาลผสมแนวร่วมแห่งความหวัง (PH) ซึ่งเป็นฝ่ายค้านของประเทศก่อนการเลือกตั้ง ชนะการเลือกตั้ง ซึ่งได้ที่นั่งในสภาผู้แทนราษฎร 113 ที่นั่ง ร่วมกับพรรคมรดกซาบะฮ์ (WARISAN) และนักการเมืองอิสระอีก 2 คนซึ่งเข้ากับแนวร่วมแห่งความหวังอย่างไม่เป็นทางการ ซึ่งชนะอีก 8 ที่นั่ง ทำให้ PH และ WARISAN มีทั้งหมด 121 ที่นั่งในรัฐสภาชุดใหม่ นับเป็นชัยอย่างที่ไม่เคยเกิดขึ้นมาก่อน  หัวหน้าพรรค PH มาฮาดีร์ บิน โมฮามัด สาบานตนรับตำแหน่งนายกรัฐมนตรีมาเลเซียเป็นครั้งที่สองนับแต่ปี 2546 เมื่อวันที่ 10 พฤษภาคม หลังการเลือกตั้งหนึ่งวัน ด้วยวัย 93 ปี ทำให้มาฮาดีร์เป็นหัวหน้ารัฐบาลอายุมากที่สุดในโลก พรรค Barisan Nasional (BN) ที่มีนาจิบเป็นหัวหน้า รักษาที่นั่งได้ 79 ที่นั่ง กลายเป็นฝ่ายค้านใหม่ ร่วมกับพรรค Gagasan Sejahtera (GS) ซึ่งได้ 18 ที่นั่ง
ในการเลือกตั้งระดับรัฐในวันเดียวกันซึ่งจัดขึ้นสำหรับสภานิติบัญญัติรัฐ 12 รัฐ พรรค PH ยังรักษารัฐปีนังและรัฐเซอลาโงร์โดยได้เสียงข้างมากเพิ่มขึ้น โดยยังคว้าชัยในรัฐเนอเกอรีเซิมบีลัน มะละกา ยะโฮร์ เกอดะฮ์และเปรักจาก BN นอกจากนี้ WARISAN ยังชิงรัฐซาบาห์จาก ฺBN ซึ่งยังครองรัฐได้เพียงสองรัฐ คือ ปะลิสและปะหัง GS ยังครองรัฐกลันตันขณะที่ได้ตรังกานูจาก BN ส่วนการเลือกตั้งระดับรัฐไม่ได้จัดขึ้นในรัฐซาราวัก เพราะจัดการเลือกตั้งแยกต่างหากในปี 2559 แต่ผลของการเลือกตั้งครั้งนี้ทำให้พรรคองค์ประกอบของ BN ในซาราวักแยกตัวออกจากรัฐบาลผสมไปตั้ง Gabungan Parti Sarawak (GPS) จึงแย่งเสียงข้างมากจากพรรค BN
ผลการเลือกตั้ง
** เศษของคะแนนเสียงของประชากรทั้งหมดในแต่ละรัฐปัดเป็นร้อยละจำนวนเต็มใกล้เคียงที่สุด
* เศษของที่นั่งทั้งหมดในแต่ละรัฐปัดเป็นร้อยละจำนวนเต็มใกล้เคียงที่สุด
± จำนวนที่นั่งเปลี่ยนแปลงจากก่อนการเลือกตั้ง
12BET
12BET หรือที่รู้จักกันในชื่อว่า 壹贰博 คือบริษัทพนันออนไลน์ยักษ์ใหญ่ที่มีความเชี่ยวชาญในธุรกิจพนันกีฬาและคาสิโนในหลากหลายรูปแบบของสินค้าและบริการครอบคลุมทั่วทั้งยุโรปและเอเชีย 12BET คือแบรนด์แถวหน้าของเอเชียที่ติดอันดับ 17 ในท็อป 50 แรงกิ้งของธุรกิจ eGaming ตามรายงานของของ Magazine's Annual Power 50Ranking
ความเป็นมา
12BET ภายใต้การบริหารของ Pacific Sea Invests เริ่มเข้าสู่ธุรกิจครั้งแรกในปี 2007 ได้ใบอนุญาตอย่างถูกต้องจากหน่วยงานของรัฐบาลฟิลิปินส์ที่ชื่อว่า Cagayan Economic Zone Authority โดยได้รับความช่วยเหลือผ่านองค์กร Cagayan Leisure and Resort Corporation ซึ่งถือใบอนุญาตของสหราชอาณาจักรที่ออกโดย PACIFIC SEA MARKETING INTERNATIONAL LTD บริษัทซึ่งตั้งขึ้นอย่างถูกต้องตามกฎหมายบนเกาะบริติช เวอร์จิน และอยู่ภายใต้การกำกับดูแลของ The Gambling Commission หน่วยงานในสหราชอาณาจักร
โปรแกรมพันธมิตร
12BET มีโปรแกรมพันธมิตร ให้ผู้สนใจทั่วไปสามารถสร้างรายได้จากการเป็นพันธมิตรกับบริษัทภายใต้เงื่อนไขที่กำหนด เป็นโปรแกรมสร้างรายได้จากการโปรโมทให้กับเว็บไซต์ที่ทุกคนสามารถเข้าร่วมได้โดยไม่ต้องเสียค่าใช้จ่ายใดๆ ทั้งสิ้น และมีค่าตอบแทนที่สูง
การสปอนเซอร์
อย่างที่ได้กล่าวเบื้องต้นว่า12BET เริ่มก่อตั้งขึ้นมาตั้งแต่ปี 2007 และตลอดมาก็ได้ร่วมเป็นผู้สนับสนุนการแข่งขันอีเวนท์กีฬาระดับเมเจอร์มาอย่างต่อเนื่อง รวมไปถึงการได้เป็นผู้สนับสนุนอย่างเป็นทางการของสโมสรฟุตบอลในพรีเมียร์ลีก อังกฤษมาแล้วหลายสโมสร
ข้อโต้แย้ง
ภายหลังการเซ็นสัญญาเป็นผู้สนับสนุนสนามแข่งขันของสโมสรคริสตัล พาเลซได้ไม่นานก็มีข่าวลือว่าจะมีการเปลี่ยนชื่อสนามจาก เซลเฮิร์สท์ ปาร์ก มาเป็น 12BET สเดี้ยมจนเกิดกระแสวิจารณ์โจมตีจากเหล่าแฟนบอลที่ไม่เห็นด้วย แต่ในที่สุด ฝ่ายบริหารของทีมก็ออกมายืนยันว่าจะไม่มีการเปลี่ยนชื่อสนามแข่งของทีมแต่อย่างใด
หลังเสร็จสิ้นแข่งขันม้าแข่งรายการ Cheltenham Horse Racing festival 2016 ทาง 12BET จำเป็นต้องยกเลิกการให้เงินรางวัลแก่ผู้ทายผลถูกต้องและปิดบัญชีลูกค้าไปเป็นจำนวนมาก เนื่องจากเห็นว่ามีความผิดปกติในการเปิดบัญชีใหม่ขึ้นมาเป็นจำนวนมากเพื่อขอรับเงินรางวัล ซึ่งทำให้ถูกสื่อโจมตีอย่างรุนแรงจากโซเชียลมีเดียทำให้บริษัทต้องออกมาขอโทษและจ่าย 75 % ของเงินรางวัลให้กับลูกค้าที่ได้รับผลกระทบ แม้จะไม่ใช่กรณีที่ต้องถูกสอบสวนดำเนินคดีทางอาญา แต่ปัจจุบัน องค์กร Isle of Man Constabulary ยังคงเฝ้าติดตามดูลูกค้าที่ไม่ได้รับเงินชดเชยอยู่อยู่อีกหลายกรณี
วิจิตรา อัศนีวุฒิกร
วิจิตรา อัศนีวุฒิกร (Vijitra Assaneewutikorn) นักร้องสาวแห่งวง วีวี่โค กับ 001 ภายใต้สังกัด แกรมมี่ และ อาร์เอส
ประวัติ
กุ๊กกิ๊ก วิจิตรา อัศนีวุฒิกร หรือ กุ๊ก Ko2K เกิดวันที่ 24 พฤศจิกายน พ.ศ. 2523 มีพี่น้องจำนวน 4 คนเธอเป็นลูกคนสุดท้อง เธอมีพี่ที่เป็นศิลปินวงเดียวกันคือ แซนดี้ และ อินดี้ ภายใต้ชื่อวง ศูนย์ศูนย์หนึ่ง (001) สังกัดอาร์เอส
ชีวิตในวัยเรียน กุ๊กกิ๊กจบชั้มประถมศึกษาปีที่ 1 — 6 โรงเรียนสามเสนนอก มัธยมศึกษาปีที่ 1-3 โรงเรียนกุนนทีรุทธารามวิทยาคม ศึกษาต่อระดับมัธยมปลาย โรงเรียนพระหฤทัยคอนแวนต์ สำเร็จการศึกษาระดับปริญญาตรี จุฬาลงกรณ์มหาวิทยาลัย
กุ๊กกิ๊กเข้าสู่วงการด้วยวัยเพียง 16 ปี จากการประกวดร้องเพลงตามเวทีต่างๆ จนได้เป็นศิลปินภายใต้สังกัด ออนป้า (ONPA) (ปี 2541—2543) ชื่อวง วีวี่โค มีสมาชิกหญิงล้วนทั้งหมด 5 คน มีผลงานอัลบั้มออกมา 2 ชุดด้วยกันคือชุด Vivico และ รักสร้างโลก เพลงที่เป็นที่รู้จักคือ ขอฟ้า และเพลง ซ้ำ ซ้ำ
หลังจากที่ถูกยุบวงไปในที่สุด ภายในปี 2546 ได้เข้ามาเป็นศิลปินค่ายอาร์เอส ภายใต้ชื่อวง ศูนย์ศูนย์หนึ่ง (001) ร่วมกับพี่สาวของเธอคือ ละเอียด อัศนีวุฒิกร (อินดี้) และ แสงเดือน อัศนีวุฒิกร (แซนดี้) ด้วยภาพลักษณ์ของอินดี้และแซนดี้รูปร่างอ้วนท้วม ส่วนกุ๊กกิ๊กมีรูปร่างผอม ชื่อวงเลยกลายมาเป็น 0 0 1 (ศูนย์ ศูนย์ หนึ่ง) มีผลงานอัลบั้มหนึ่งชุด เพลงที่เป็นที่รู้จักมากคือเพลง "ยอมตั้งแต่หน้าประตู"
อัลบั้ม"วีวี่โค"วางแผง พ.ค.2541 สังกัดCrossezone
อัลบั้มชุดนี้มีชื่อว่า Vivico สังกัด Crossezone ประกอบสมาชิกหญิงล้วน 5 คน ได้แก่ จีระนันท์ กิจประสาน (เมย์), กมลรจน์ เอกวัฒนกิจ (จิ้ง), อัจฉราศรี เจริญโสภา (เชอร์รี่), ศิลป์สิริ ประภาวงศ์ (มะเหมี่ยว) และ วิจิตรา อัศนีวุฒิกร (กุ๊กกิ๊ก) ซึ่งสมาชิกทั้ง 5 คนนั้น มีอายุ 12 - 16 ปีเท่านั้น เพลงเปิดตัวคือ โตในรถ แต่เพลงที่เป็นที่รู้จักคือเพลง ขอฟ้า และเพลง ซ้ำ ซ้ำ ซึ่งเพลงขอฟ้าถูกนำไปเป็นเพลงประกอบละครทางช่อง 7 อีกด้วย ซึ่งถือว่าอัลบั้มชุดแรกก็ค่อนข้างประสบความสำเร็จ แต่อัลบั้มมีการโปรโมทน้อยไป
อัลบั้ม"รักสร้างโลก"วางแผง ก.พ.2543 สังกัดCrossezone
เป็นอัลบั้มชุดสุดท้ายของวงวีวี่โค "รักสร้างโลก" เป็นอัลบั้มที่มีเพลงใหม่อยู่ 3 เพลง นอกจากนั้นคือเพลงเก่าจากอัลบั้มชุดแรก มารีมิ๊กซ์ดนตรีใหม่บางเพลง อัลบั้มชุดนี้จึงไม่ประสบความสำร็จเท่าที่ควร วงวีวี่โค จึงยุบไป
อัลบั้ม"ศูนย์ ศูนย์ หนึ่ง"วางแผง ต.ค.2546 สังกัดอาร์เอส
ศิลปินกลุ่ม 3 พี่น้อง อินดี้ แซนดี้ และ กุ๊กกิ๊ก ที่ใจรักในการร้องเพลงเหมือนๆ กัน อัลบั้ม 001 มาพร้อมกับดนตรีสนุกสนานในแนว Fat Beat ซึ่งหมายถึงเพลงที่มีจังหวะสนุกสนานชวนให้เต้นตาม โดดเด่นด้วยความสามารถในการร้องแบบคนดำ ไม่ว่าจะเป็นการอิมโพรไวส์ หรือร้องประสานเสียง ซึ่งจะเรียกได้ว่า เป็นป็อป แดนซ์ ในแบบฉบับของ 001 ก็ว่าได้ อัลบั้มนี้เปิดตัวด้วยเพลง ฉันสวย เป็นเพลงที่บอกว่าแม้ฉันจะอ้วนหรือจะผอม แต่ฉันก็สวยได้, เพลงยอมตั้งแต่หน้าประตู เป็นเพลงช้า เนื้อหาของเพลงที่เปรียบเสมือนตัวแทนของผู้หญิงที่พยายามปิดบังความรู้สึกอ่อนไหวผ่านภาพภายนอกที่ดูแข็งแกร่ง และเพลงควายเท่านั้น เพลงดังที่มาม่าบลูส์เคยร้องไว้ แล้วนำกลับมาร้องและเรียบเรียงดนตรีใหม่ในแบบ 001
กีฬาว่ายน้ำในโอลิมปิกฤดูร้อน 2020 – ท่าฟรีสไตล์ 800 เมตร บุคคลหญิง
การแข่งขันกีฬาว่ายน้ำในโอลิมปิกฤดูร้อน 2020 – ท่าฟรีสไตล์ 800 เมตร บุคคลหญิง เป็น 1 ใน 37 รายการแข่งขันว่ายน้ำที่โตเกียว ประเทศญี่ปุ่น จะจัดขึ้นที่สวนน้ำโอไดบะ ครั้งนี้จัดการแข่งขันกีฬาว่ายน้ำในโอลิมปิกเป็นครั้งที่ 24 ในโอลิมปิกฤดูร้อน
สถิติ
ก่อนการแข่งขัน สถิติโลกและโอลิมปิกมีดังนี้
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
ซูเปอร์โบวล์ครั้งที่ 25
ซูเปอร์โบวล์ครั้งที่ 25 (Super Bowl XXV) เป็นการแข่งขันกีฬาอเมริกันฟุตบอล NFL นัดตัดสินในฤดูกาล 1991 เป็นการแข่งขันระหว่างแชมป์เนชันแนลฟุตบอลคอนเฟอเร็นซ์ (NFC) New York Giants กับแชมป์อเมริกันฟุตบอลคอนเฟอเร็นซ์ (AFC) Buffalo Bills โดยทีม New York Giants เอาชนะ ทีม Buffalo Bills ในคะแนน 20–19 เกมนี้จัดในวันอาทิตย์ที่ 27 มกราคม ค.ศ. 1991 ที่สนามTampa Stadium ในเมืองTampa, Florida
ชาญ มนูธรรม
ร้อยตำรวจโท ชาญ มนูธรรม เป็นอดีตรัฐมนตรีช่วยว่าการกระทรวงคมนาคม อดีตรัฐมนตรีประจำสำนักนายกรัฐมนตรี อดีตประธานกรรมการและประธานบริหารบริษัท ยัวซ่าแบตเตอรี่ ประเทศไทย จำกัด (มหาชน) อดีตประธานกรรมการและประธานบริหารบริษัทยัวซ่าเซลส์ แอนด์ ดิสทริบิวชั่น จำกัด อดีตประธานกรรมการบริษัทนครหลวงกลการเซอร์วิส จำกัด อดีตประธานกรรมการบริษัทฟูยี เมอร์แคนไทล์ จำกัด อดีตประธานกรรมการบริษัทเซนทรัล เอนเยนซิ จำกัด อดีตประธานกรรมการบริษัทมนูธรรม แมนชั่น แอนด์ เดลเวลล็อปเม้นท์ จำกัดและอดีตสมาชิกวุฒิสภา
ประวัติ
ชาญ มนูธรรม เกิดวันที่ 11 มิถุนายน พ.ศ. 2462
การทำงาน
ในคณะรัฐมนตรีชุดต่อมา นำโดยพลเอก เปรม ติณสูลานนท์ เขาจึงได้รับแต่งตั้งเป็นรัฐมนตรีประจำสำนักนายกรัฐมนตรี ต่ออีกวาระหนึ่ง
ถึงแก่อนิจกรรม
ถึงแก่อนิจกรรมเมื่อวันที่ 31 มีนาคม พ.ศ. 2555 รวมอายุ 92 ปี 9 เดือน มีพิธีพระราชทานเพลิงศพเมื่อวันที่ 7 กรกฎาคม พ.ศ. 2555 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
อำเภอขลุง
ขลุง เป็นอำเภอหนึ่งในจังหวัดจันทบุรี คำว่า "ขลุง" หมายถึงพื้นที่ลุ่ม น้ำท่วมถึง เดิมชาวขลุงมีอาชีพทำนาและประมง ปัจจุบันมีการปลูกผลไม้อย่างเป็นล่ำเป็นสัน ตามตำนานเล่ากันว่าชาวพื้นเมืองมีเชื้อสายจาก "ชอง" มีภาษาพูดเป็นภาษาชองซึ่งแตกต่างจากภาษาเขมรและไทย
ที่ตั้งและอาณาเขต
อำเภอขลุงตั้งอยู่ทางทิศตะวันออกเฉียงใต้ของจังหวัดจันทบุรี ห่างจากตัวจังหวัดประมาณ 26.45 กิโลเมตร มีพื้นที่ทั้งหมด 756.038 ตารางกิโลเมตร หรือ 742,523.75 ไร่ มีอาณาเขตติดต่อกับอำเภอและจังหวัดข้างเคียง ดังนี้
การปกครองส่วนภูมิภาค
อำเภอขลุงแบ่งเขตการปกครองย่อยออกเป็น 12 ตำบล 90 หมู่บ้าน ได้แก่
การปกครองส่วนท้องถิ่น
ท้องที่อำเภอขลุงประกอบด้วยองค์กรปกครองส่วนท้องถิ่น 12 แห่ง ได้แก่
ภูมิประเทศ
สภาพพื้นที่ภูมิประเทศมีลักษณะเป็นรูปเรียวยาว มีทั้งส่วนที่เป็นภูเขา ที่ราบ และป่าชายเลน
ไอน์ซัทซ์กรุพเพิน
ไอน์ซัทซ์กรุพเพิน (Einsatzgruppen, "กำลังรบเฉพาะกิจ" "deployment groups")  เป็นหน่วยทีมสังหารของกองกำลังกึ่งทหารหน่วยเอสเอสของนาซีเยอรมนีที่มีส่วนรับผิดชอบต่อการสังหารหมู่ โดยส่วนใหญ่เป็นการยิงเป้า ระหว่างสงครามโลกครั้งที่สอง (1939–45) ไอน์ซัทซ์กรุพเพินมีส่วนเกี่ยวข้องกับการสังหารหมู่เหล่าปัญญาชน รวมถึงสมาชิกของพระนักบวช และมีบทบาทสำคัญในปฏิบัติการขั้นตอนสุดท้ายที่ถูกเรียกว่าการแก้ปัญหาชาวยิวครั้งสุดท้าย (Final solution to the Jewish question; Die Endlösung der Judenfrage) ในดินแดนที่ถูกยึดครองโดยนาซีเยอรมนี  เหยื่อเกือบทั้งหมดที่ถูกสังหารโดยไอน์ซัทซ์กรุพเพิ่นคือพลเรือน โดยเริ่มต้นจากกลุ่มปัญญาชนและเหล่านักบวช ก่อนจะก้าวไปยังนักการเมืองโซเวียตคอมมิสซาร์ ชาวยิวและชาวยิปซี ซึ่งถูกข้อกล่าวหาว่า ได้เข้าร่วมกับกลุ่มพลพรรค (partisans) ตลอดทั่วยุโรปตะวันออก
ภายใต้การนำของไรซ์ฟือเรอร์-เอสเอสไฮน์ริช ฮิมม์เลอร์และการกำกับดูแลของไรน์ฮาร์ท ไฮดริช ไอน์ซัทซ์กรุพเพินได้ปฏิบัติการในดินแดนที่ถูกยึดครองโดยกองทัพเยอรมันภายหลังจากการบุกครองโปแลนด์ในเดือนกันยายน ปี ค.ศ. 1939 และปฏิบัติการบาร์บารอสซา (การรุกรานสหภาพโซเวียต) ได้เริ่มปฏิบัติการจากโปแลนด์ภายใต้การยึดครองในเดือน มิถุนายน ปี ค.ศ. 1941 ไอน์ซัทซ์กรุพเพินได้ทำงานร่วมมือกันกับกองพันตำรวจออโป (Orpo-Ordnungspolizei) ในแนวรบด้านตะวันออกเพื่อปฏิบัติการตั้งแต่การสังหารเพียงไม่กี่คนต่อการปฏิบัติการซึ่งกินเวลานานกว่าสองวันหรือมากกว่า เช่น การสังหารหมู่ที่เบบี้ ยาร์ (Babi Yar) ด้วยชาวยิวเสียชีวิตจำนวน 33,771 คน และการสังหารหมู่ที่รัมบูล่า (Rumbula) (ด้วยประมาณ 25,000 คนถูกฆ่าตายในสองวันจากการยิงเป้า) ตามคำสั่งของผู้นำนาซี อดอล์ฟ ฮิตเลอร์ กองทัพเวร์มัคท์ได้ร่วมมือกับไอน์ซัทซ์กรุพเพินและจัดเตรียมการส่งกำลังบำรุงจากการปฏิบัติการของพวกเขา นักประวัติศาสตร์ ที่ชื่อว่า Raul Hilberg ได้ประเมินว่า ระหว่างปี ค.ศ. 1941–1945 ไอน์ซัทซ์กรุพเพินและกองกำลังเสริมที่มีส่วนเกี่ยวข้องได้ทำการสังหารผู้คนไปกว่าสองล้านคนรวมทั้งชาวยิว 1.3 ล้านคน ชาวยิวจำนวนทั้งหมดที่ถูกสังหารในการฆ่าล้างเผ่าพันธ์โดยนาซี ด้วยจำนวนประมาณ 5.5 ถึง 6 ล้านคน
ภายหลังสงครามโลกครั้งที่สองได้สิ้นสุดลง ผู้นำระดับอาวุโสจำนวน 24 คนในหน่วยไอน์ซัทซ์กรุพเพินถูกจับกุมและดำเนินคดีในการพิจารณาคดีไอน์ซัทซ์กรุพเพิน ในปี ค.ศ. 1947–48 โดยข้อหาก่ออาชญากรรมต่อมนุษยชาติและสงคราม ได้มีการพิพากษาโทษประหารชีวิตไปจำนวนสิบสี่คนและสองคนได้ถูกจำคุกตลอดชีวิต ส่วนผู้นำของไอน์ซัทซ์กรุพเพินอีกสี่คนได้พยายามต่อสู้คดีในภายหลังและถูกพิพากษาโทษจากประเทศอื่น ๆ
โรงเรียนสโมสรวิทยาลัย
โรงเรียนสโมสรวิทยาลัยจังหวัดเลย เป็นอดีตโรงเรียนชายล้วนประจำจังหวัดเลย ก่อตั้งในปี พ.ศ. 2450 ก่อนที่จะถูกยุบรวมกับโรงเรียนสตรีเลย ในปี พ.ศ. 2515 เป็นโรงเรียนเลยพิทยาคม เนื่องจากเห็นว่าไม่สามารถรับนักเรียนได้ถึง 2,000 คน
ปัจจุบัน ที่ตั้งของโรงเรียนสโมสรวิทยาลัย คือที่ตั้งของโรงเรียนเมืองเลย ซึ่งเป็นโรงเรียนประถมศึกษาแบบสหศึกษาประจำจังหวัดเลย
เจ้าจอมมารดาแช่ม ในรัชกาลที่ 5
ต่อมาท่านได้ถวายตัวเข้ารับราชการฝ่ายใน และได้ประสูติพระราชโอรสในพระบาทสมเด็จพระจุลจอมเกล้าเจ้าอยู่หัว คือ
เจ้าจอมมารดาแช่มถึงแก่อนิจกรรมเมื่อวันที่ 2 มกราคม พ.ศ. 2452 ที่วัง พระเจ้าลูกยาเธอ กรมหมื่นปราจิณกิติบดี ในเวลาต่อมา พระบาทสมเด็จพระจุลจอมเกล้าเจ้าอยู่หัว โปรดให้ สมเด็จพระเจ้าน้องยาเธอ เจ้าฟ้าภาณุรังษีสว่างวงศ์ กรมพระภาณุพันธุวงศ์วรเดช เสด็จแทนพระองค์ไปยังวัง พระเจ้าลูกยาเธอ กรมหมื่นปราจิณกิติบดี ในการประทานน้ำหลวงอาบศพ เจ้าจอมมารดาแช่ม อัฐิบรรจุที่เจดีย์ราชสกุลประวิตรตั้งอยู่ที่หลังพระอุโบสถฝั่งตะวันออกวัดกัลยาณมิตรวรมหาวิหารและยังมีอนุสาวรีย์บรรจุอังคารอยู่ที่ สุสานหลวง วัดราชบพิธสถิตมหาสีมารามราชวรวิหาร
รายชื่อศิลปินที่มีผู้ติดตามมากที่สุดในสปอทิฟาย
เว็บไซต์สตรีมมิ่งเพลง สปอติฟาย แสดงข้อมูลสำหรับสถิติสองประเภทในโปรไฟล์ของศิลปินที่ใช้แพลตฟอร์ม: "ผู้ฟัง" และ "ผู้ติดตาม" ผู้ใช้สามารถระบุความต้องการของพวกเขาสำหรับนักดนตรีหรือนักแสดงโดย "ติดตาม" พวกเขา การกระทำบางอย่างได้รับ "ผู้ติดตาม" จำนวนมากบนแพลตฟอร์ม การกระทำเหล่านี้มีการระบุไว้ด้านล่าง
เอ็ด ชีแรน เป็นศิลปินที่มีผู้ติดตามมากที่สุดบน สปอติฟาย โดยมีผู้ติดตามมากกว่า 98 ล้านคน เขาเป็นศิลปินคนแรกที่มีผู้ติดตามถึง 50 ล้านคนบนแพลตฟอร์ม ศิลปินหญิงที่มีผู้ติดตามมากที่สุดคือ อารีอานา กรานเด ซึ่งมีผู้ติดตามมากกว่า 80 ล้านคน—เธอกลายเป็นนักแสดงหญิงที่มีผู้ติดตามมากที่สุดบนแพลตฟอร์มในเดือนธันวาคม 2020 เมื่อเธอมีผู้ติดตามมากกว่า 54 ล้านคน วงที่มีผู้ติดตามมากที่สุดและไม่ใช่คนอังกฤษคือ บีทีเอส มีผู้ติดตามมากกว่า 50 ล้านคน
มิลเลนเนียม เรสซิเดนซ์
มิลเลนเนียม เรสซิเดนซ์  (Millennium Residence) เป็นโครงการตึกระฟ้าประเภทที่พักอาศัยในประเทศไทย จำนวน 4 อาคาร ตั้งอยู่ในซอยสุขุมวิท 16, 18, 20 ถนนสุขุมวิท แขวงคลองเตย เขตคลองเตย กรุงเทพมหานคร ติดต่อกับสถานีอโศก และสถานีสุขุมวิท
มิลเลนเนียม เรสซิเดนซ์ มีจุดเด่นจากการใช้ผังรูปตัว T ผนังหน้าต่างทั้งในทั้งภายนอกและภายในอาคารเป็นอะลูมิเนียมแพลทดิ้ง และใช้โทนสีเทาช่วยให้ความสว่างไสวให้บรรยากาศแบบอาคารโมเดิร์น ภายในอาคารประกอบด้วยพื้นที่ส่วนกลางเช่น ฟิตเนส สระว่ายน้ำ สนามเทนนิส ห้องประชุม สนามเด็กเล่น และที่จอดรถจำนวน 1 พันคัน จากพื้นที่รวม 12 ไร่ ถูกวางให้เป็นพื้นที่สีเขียวถึง 60% ทำให้โครงการนี้ได้รับรางวัลด้านสิ่งแวดล้อม Green Mark Gold Accrediation จากหน่วยงานด้านอาคารและการก่อสร้าง ประเทศสิงคโปร์ (Building and Construction Authority)
ดินแดนสหพันธ์ (มาเลเซีย)
ดินแดนสหพันธ์ ในประเทศมาเลเซียประกอบด้วยกัวลาลัมเปอร์, ปูตราจายา และลาบวน
กีฬายกน้ำหนักในโอลิมปิกฤดูร้อน 2016 – รุ่น 69 กิโลกรัม ชาย
การแข่งขัน ยกน้ำหนัก ชาย 69 กก. ที่ โอลิมปิกฤดูร้อน 2016 ในเมือง รีโอเดจาเนโร จัดขึ้นเมื่อวันที่ 9 สิงหาคม ที่ เดอะ ปาวีลีอง 2 ของ รีอูเซงตรู.
ตารางการแข่งขัน
เวลาทั้งหมดเป็น เวลาในบราซิล (UTC-03:00)
สถิติ
ก่อนที่จะมีการแข่งขันครั้งนี้ สถิติโลกและโอลิมปิกที่มี่อยู่มีดังต่อไปนี้.
ไทป์ 96
ไทป์ 96 (Type 96) คือ รถถังหลักยุคที่3ของจีน โดยเป็นรถถังที่มีต้นแบบจากไทป์ 85-III ซึ่งมันได้เข้าประจำการกองทัพปลดปล่อยประชาชนในปี1997
บ้วนฮ่วยเหลา
บ้วนฮ่วยเหลา ตามสำเนียงฮกเกี้ยน หรือ ว่านฮวาโหลว ตามสำเนียงกลาง แปลว่า หอหมื่นบุปผา (Pavilion of Ten Thousand Flowers) เป็นชื่อนิยายจีนซึ่ง หลีโหวตึ๊ง ตามสำเนียงฮกเกี้ยน หรือ หลี อฺวี่ถัง ตามสำเนียงกลาง (李雨堂) ประพันธ์ขึ้นในสมัยราชวงศ์ชิง
กีฬาว่ายน้ำในโอลิมปิกฤดูร้อน 2020 – ท่าฟรีสไตล์ 1,500 เมตร บุคคลชาย
การแข่งขันกีฬาว่ายน้ำในโอลิมปิกฤดูร้อน 2020 – ท่าฟรีสไตล์ 1,500 เมตร บุคคลชาย เป็น 1 ใน 37 รายการแข่งขันว่ายน้ำที่โตเกียว ประเทศญี่ปุ่น จะจัดขึ้นที่สวนน้ำโอไดบะ ครั้งนี้จัดการแข่งขันกีฬาว่ายน้ำในโอลิมปิกเป็นครั้งที่ 24 ในโอลิมปิกฤดูร้อน
บ้วนฮ่วยเหลา
ชื่อ
ชื่อเต็มของนิยายเรื่องนี้ คือ บ้วนฮ่วยเหลาเอียเปาเต็กเอี้ยนหงี ตามสำเนียงฮกเกี้ยน หรือ ว่านฮวาโหลวหยางเปาตี๋หยั่นอี้ ตามสำเนียงกลาง (萬花樓楊包狄演義) แปลว่า "หอหมื่นบุปผา: วีรคติเอียเปาเต็ก" (Pavilion of Ten Thousand Flowers: Romance of Yang, Bao and Di)
กีฬาว่ายน้ำในโอลิมปิกฤดูร้อน 2020 – ท่าฟรีสไตล์ 1,500 เมตร บุคคลชาย
สถิติ
ก่อนการแข่งขัน สถิติโลกและโอลิมปิกมีดังนี้
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
บ้วนฮ่วยเหลา
ชื่อ
เอียเปาเต็กนั้น หมายถึง บุคคลสามคนดังต่อไปนี้ตามลำดับ คือ
เนื้อเรื่อง
เรื่อง บ้วนฮ่วยเหลา นั้นเริ่มขึ้นที่หอหมื่นบุปผาอันเป็นสถานที่ที่เต็กเซงและเปาบุ้นจิ้นมาพบกันเป็นครั้งแรก มีเนื้อหาเกี่ยวกับการรบของเอียจงเปาและเต็กเซง ตลอดจนการตัดสินคดีของเปาบุ้นจิ้น ซึ่งรวมถึงคดีแมวป่าสับเปลี่ยนพระโอรส
ภาคต่อของ บ้วนฮ่วยเหลา คือ โหงวโฮ้วเพงไซ ตามสำเนียงฮกเกี้ยน หรือ อู๋หู่ผิงซี ตามสำเนียงกลาง (五虎平西) แปลว่า ห้าเสือพิชิตประจิม (Five Tigers Conquering the West) และ โหงวโฮ้วเพงหนำ ตามสำเนียงฮกเกี้ยน หรือ อู๋หู่ผิงหนัน ตามสำเนียงกลาง (五虎平南) แปลว่า ห้าเสือพิชิตปักษ์ใต้ (Five Tigers Conquering the South)
ฉบับแปลไทย
บ้วนฮ่วยเหลา แปลเป็นภาษาไทยเมื่อนานมาแล้ว สมเด็จพระเจ้าบรมวงศ์เธอ กรมพระยาดำรงราชานุภาพ ตรัสว่า
"'เรื่อง บ้วนฮ่วยเหลา สันนิษฐานว่า สมเด็จเจ้าพระยาบรมมหาศรีสุริยวงศ์ให้แปล (คราวเดียวกับเรื่อง โหงวโฮ้วเพงหนำ) เป็นหนังสือสิบสามเล่มสมุดไทย โรงพิมพ์หมอบรัดเลพิมพ์ครั้งแรกในรัชกาลที่ 5 เมื่อ พ.ศ. 2423 เป็นสมุดหนึ่งเล่ม [...]"
"'เรื่อง โหงวโฮ้วเพงหนำ สมเด็จเจ้าพระยาบรมมหาศรีสุริยวงศ์ให้จีนโตแปลเมื่อ พ.ศ. 2400 เป็นหนังสือหกเล่มสมุดไทย โรงพิมพ์หมอบรัดเลพิมพ์ครั้งแรกในรัชกาลที่ 5 เมื่อ พ.ศ. 2429 เป็นสมุดหนึ่งเล่ม'"
ความเอนเอียง
ความเอนเอียง (Bias)  เป็นความโน้มไปของภาวะจิตใจหรือทัศนคติ  ที่จะแสดงหรือยึดถือความคิดเห็นที่ไม่สมบูรณ์ บ่อยครั้งพร้อมกับการปฏิเสธที่จะแม้พิจารณาความเป็นไปได้ของความคิดเห็นที่ต่างออกไป เราอาจจะมีความเอนเอียงต่อบุคคล ต่อเชื้อชาติ  ต่อศาสนา  ต่อชนชั้นในสังคม  หรือต่อพรรคการเมือง การมีความเอนเอียงหมายถึง เอนไปข้างเดียว  ไม่มีความเป็นกลาง  ไม่เปิดใจ ความเอนเอียงมาในหลายรูปแบบ และคำว่า Bias ในภาษาอังกฤษอาจใช้เป็นไวพจน์ของคำว่า prejudice (ความเดียดฉันท์) และ bigotry (ความหัวดื้อ ความมีทิฏฐิมานะ)
ในสื่อ
ความเอนเอียงในสื่อเป็นความเอนเอียงของผู้สื่อข่าวและผู้ผลิตข่าว (news producer) ในสื่อมวลชน โดยเลือกเหตุการณ์และเรื่องที่จะรายงาน และโดยวิธีการรายงาน คำภาษาอังกฤษว่า "media bias" (ความเอนเอียงของสื่อ) บ่งถึงความเอนเอียงที่เป็นไปอย่างกว้างขวางที่ไม่เป็นไปตามมาตรฐานและจริยธรรมของการสื่อข่าว ไม่ใช่หมายถึงความเอนเอียงที่มีเฉพาะบุคคลใดบุคคลหนึ่งหรือบทความใดบทความหนึ่ง แต่ยังไม่มีความเห็นที่ตรงกันในเรื่อง media bias  ที่มีในประเทศต่าง ๆ ทั้งในส่วนของฝักฝ่ายและระดับความเอนเอียง
ข้อจำกัดที่มีอยู่จริง ๆ ในความเป็นกลางของสื่อก็คือ ผู้สื่อข่าวไม่สามารถรายงานข่าวได้ทั้งหมด  ไม่สามารถรายงานข้อมูลความจริงได้ทั้งหมด และต้องนำข้อมูลที่เลือกมาเสนอเป็นเรื่องราวที่สืบต่อไม่ขัดแย้งกัน (Newton 1989) เพราะว่าไม่สามารถจะรายงานข่าวได้ทั้งหมด การเลือกข่าวเป็นสิ่งที่เลี่ยงไม่ได้ อิทธิพลจากรัฐบาล รวมทั้งการตรวจพิจารณาข่าวสารทั้งที่เปิดเผยและไม่เปิดเผย  สามารถทำให้สื่อเกิดความเอนเอียงได้ในบางประเทศ นอกจากนั้นแล้ว ยังมีองค์ประกอบทางเศรษฐกิจที่ทำให้เกิดความเอนเอียงได้รวมทั้ง  ผู้เป็นเจ้าของสื่อ การที่สื่อมีเจ้าของไม่กี่คน การทำเป็นอาชีพของผู้สื่อข่าวประกอบกับการเลือกผู้สื่อข่าวในการบรรจุงาน ผู้ชมข่าวที่เป็นเป้าหมายของสื่อ และแรงกดดันจากผู้โฆษณา
ความเอนเอียงทางการเมือง เป็นสิ่งที่มีมาพร้อมกับสื่อมวลชนตั้งแต่แรกแล้ว คือ ค่าลงทุนอุปกรณ์การพิมพ์ในยุคต้น ๆ เป็นตัวจำกัดบุคคลที่สามารถจะร่วมทำสื่อมวลชนได้ และนักประวัติศาสตร์พบว่า ผู้ผลิตข่าวมักจะอำนวยประโยชน์ให้กับกลุ่มอิทธิพลทางสังคมต่าง ๆ
ซูเปอร์โบวล์ครั้งที่ 24
ซูเปอร์โบวล์ครั้งที่ 24 (Super Bowl XXIV) เป็นการแข่งขันกีฬาอเมริกันฟุตบอล NFL นัดตัดสินในฤดูกาล 1990 เป็นการแข่งขันระหว่างแชมป์เนชันแนลฟุตบอลคอนเฟอเร็นซ์ (NFC) San Francisco 49ers กับแชมป์อเมริกันฟุตบอลคอนเฟอเร็นซ์ (AFC) Denver Broncos โดยทีม San Francisco 49ers เอาชนะ ทีม Denver Broncos ในคะแนน 55–10 เกมนี้จัดในวันอาทิตย์ที่ 28 มกราคม ค.ศ. 1990 ที่สนามLouisiana Superdome ในเมืองNew Orleans, Louisiana
ตำบลโบสถ์
โบสถ์ เป็นตำบลหนึ่งในอำเภอพิมาย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลโบสถ์ ตั้งอยู่ห่างจากอำเภอพิมาย ระยะทาง 22 กิโลเมตร
ฟอร์ด เรนเจอร์ (T6)
ฟอร์ด เรนเจอร์ (รหัส T6) เป็นรถกระบะขนาดกลางผลิตโดยบริษัท ฟอร์ด มอเตอร์ ออกแบบรูปลักษณ์และทางวิศวกรรมโดยฟอร์ด ออสเตรเลีย เรนเจอร์ T6 มาแทนที่กระบะฟอร์ดสองรุ่นคือ ฟอร์ด เรนเจอร์ สำหรับตลาดอเมริกากลาง และฟอร์ด เรนเจอร์ ก็ใช้ชื่อ มาสด้า บีที-50 ขายในอเมริกากลาง ยุโรปและเขตเอเชียแปซิฟิก
เปิดเผยครั้งแรกที่งานแสดงรถยนต์นานาชาติออสเตรเลียที่ซิดนีย์ในเดือนตุลาคม พ.ศ. 2553 ต่อมาก็ได้ผลิตในฤดูร้อนของปี 2554 ผลิตครั้งแรกที่โรงงานออโต้อัลลายแอนซ์ ที่จังหวัดระยอง ต่อมาก็ผลิตที่อาร์เจนตินา ไนจีเรีย และ แอฟริกาใต้ มาสด้าได้ทำการตลาดฟอร์ด เรนเจอร์โดยเปลี่ยนยี่ห้อเป็นรุ่นที่สองของมาสด้า บีที-50 เรนเจอร์ก็ยังมีรุ่นอเนกประสงค์สมรรถนะสูงในชื่อฟอร์ด เอเวอร์เรสต์/เอนดีเวอร์
เครื่องยนต์และระบบขับเคลื่อน
เรนเจอร์มีทั้งรุ่นขับเคลื่อนสองล้อหลังและขับเคลื่อนสี่ล้อกับเครื่องยนต์หกเครื่องยนต์:
มาตัวถังสามตัวถังให้เลือก:
เปลี่ยนโฉมปี 2558
ฟอร์ด เรนเจอร์ ได้รับการปรับโฉมในปี พ.ศ. 2558 เป็นการปรับโฉมครั้งใหญ่และเปลี่ยนเครื่องยนต์ดูราทอร์ค 2.2 ลิตรเป็นเครื่องยนต์แพนเธอร์ 2.0 ลิตร
เปลี่ยนโฉมปี 2561
เรนเจอร์รุ่นปี 2019 ได้เผยโฉมที่งานแสดงรถยนต์อเมริกาเหนือ โดยมีการเปลี่ยนกันชนหน้าใหม่และเกียร์อัตโนมัติ 10 จังหวะ พร้อมกับเครื่องยนต์เอคโค่บูสต์ 2.3 ลิตร
เรนเจอร์ แร็พเตอร์
ฟอร์ด เรนเจอร์ แร็พเตอร์ เป็นรถกระบะสมรรถนะสูงรุ่นพิเศษจากฟอร์ด มอเตอร์คอมปะนี ในนาม ฟอร์ด เพอร์ฟอร์มแมนซ์ เปิดเผยออกมาในวันที่ 7 กุมภาพันธ์ พ.ศ. 2561 มีจุดมุ่งหมายจับตลาดระดับบนที่ต้องการรถยนต์ฟอร์ดเรนเจอร์ที่สามารถใช้งานลุยได้จริงกว่ารุ่น ฟอร์ด เรนเจอร์ ไวล์ดแทรค
การสร้างรถรุ่นพิเศษนี้ เช่นเดียวกับฟอร์ด เอฟ-150 แร็พเตอร์ ฟอร์ดได้ใช้ทีมงาน ฟอร์ด เพอร์ฟอร์แมนซ์เข้ามาร่วมพัฒนา โดยติดตั้งเครื่องยนต์ดีเซลรุ่นใหม่ ฟอร์ด อีโค่บลู ขนาด 2.0 ลิตร พร้อมระบบเทอร์โบชาร์จคู่ ให้กำลัง 213 PS ทำแรงบิด 500 นิวตันเมตร นอกจากนี้ยังติดตั้งระบบเกียร์อัตโนมัติรุ่นใหม่ 10 สปีด พร้อม 6 โหมดในการขับขี่ เพื่อให้พร้อมสำหรับทุกเส้นทางที่จะไป
ทางด้านระบบช่วงล่างเป็นปีกนกอิสระ 2 ชั้น ทางด้านหน้า พร้อมปีกนกอะลูมิเนียม และด้านหลังเป็นแบบคอยย์โอเวอร์ช๊อคอัพ ซับแรงสั่นสะเทือน ด้วยระบบช็อคอัพจาก Fox Shock สามารถปรับค่าการทำงานด้วยตัวเอง ด้วยระบบปรับน้ำมันในตัว หรือ อินเทอร์นัล บายพาสได้ 9 ระดับ รวมถึงพวงมาลัยไฟฟ้า ชุดดิสก์เบรก 4 ล้อ ติดตั้งยาง BF Goodridge KO2 แบบ All Terrain เพื่อใช้ในการขับขี่ได้ทุกเส้นทาง
เรนเจอร์ FX4
ฟอร์ด ประเทศไทย เปิดตัว 2 ยานยนต์กรรมรุ่นพิเศษ ตอบโจทย์คนไทยที่ชอบความแตกต่างไม่เหมือนใคร กับ Ford Ranger FX4 & Ford Everest Sport เปิดตัวอย่างเป็นทางการกับราคาพิเศษที่มิอาจห้ามใจ
Ford Ranger FX4 เป็นการนำพื้นฐาน Ford Ranger รุ่น Double Cab XLT 2.2 6 Auto เปลี่ยนบุคลิกที่เคยหรูหราให้กลายเป็นเข้มทั้งคันด้วย กระจังหน้าดีไซน์ใหม่สีดำ กันชนหน้าทรงสปอร์ตพร้อมไฟตัดหมอก ชุด Black Package เข้มทั้งคันทั้ง ชุดแต่งกันชนหน้า กระจกมองข้างพร้อมไฟเลี้ยว ที่เปิดประตู กันชนท้าย สปอร์ตบาร์ ล้ออัลลอยลายพิเศษสีดำขนาด 18 นิ้ว พร้อมยาง 265/60 R18 และโลโก้ FX4 บริเวณประตูและฝากระบะท้าย
เรนเจอร์ FX4 MAX
ประเทศไทยเป็นที่ที่สองต่อจาก ออสเตรเลีย เปิดตัว กระบะโหดน้องใหม่ที่จะมาเติมเต็มทางเลือกให้ครบถ้วน ครบความต้องการของสิงห์รถกระบะกับการเพิ่มไลน์อัพในตระกูล Ford Ranger อย่าง New Ford Ranger FX4 Max
ได้รับแรงบันดาลใจมาจาก Ford Ranger Raptor ทำให้มีความโดดเด่นบนพิ้นฐานของรุ่น XLT กลายกระบะพันธุ์โหด ออกแบบมาเพื่อออฟโรดตัวจริงเริ่มที่กระจังหน้าสะกดด้วยตัวพิมพ์ใหญ่ F-O-R-D ตามแบบฉบับของฟอร์ด เพอร์ฟอร์แมนซ์ พร้อมอุปกรณ์ตกแต่งภายนอกสีเทาเข้มตั้งแต่ฝาครอบกระจกมองข้าง มือจับประตู ซุ้มล้อไปจนถึงกันชนท้าย ด้านหลังตกแต่งด้วยโรลบาร์สีดำยาวทอดตลอดกระบะท้าย บันไดข้างได้รับการออกแบบใหม่ให้ดูเท่และดุดัน พร้อมพื้นผิวกันลื่นสำหรับการใช้งานออฟโรดล้ออัลลอยโดดเด่นด้วยสีเทาเข้มดุดัน ขนาด 17 นิ้ว 17 x 8 นิ้ว ทั้งด้านหน้าและหลัง ออฟเซ็ท +42 มม. ช่วยเพิ่มฐานความกว้างของรถมากถึง 26 มม.พร้อมยางออลเทอร์เรน KO2 จาก BF Goodrich ขนาด 265/70 R17 มอบความมั่นคงในการยึดเกาะถนนที่มีพื้นผิวขรุขระ และพื้นผิวด้านข้างที่คงทนยิ่งขึ้นและโลโก้ FX4 MAX บริเวณกระบะซ้าย-ขวา ไฟหน้าแบบ LED โปรเจกเตอร์ พร้อมไฟวิ่งกลางวัน LED DTRL และ ไฟตัดหมอกหน้า
ฟอร์ด เรนเจอร์ รุ่นที่ 2 (P703)
All-New Ford Ranger 2022 เจเนอเรชันใหม่เผยโฉมอย่างเป็นทางการครั้งแรกในโลก พร้อมดีไซน์ถอดแบบมาจาก F-150 ห้องโดยสารมาพร้อมหน้าจอแนวตั้งขนาด 12 นิ้ว เตรียมเดินสายการผลิตในไทยตั้งแต่ปี 2565 เป็นต้นไป
ฟอร์ด เรนเจอร์ 2022 เจเนอเรชั่นใหม่ ถูกเผยโฉมอย่างเป็นทางการครั้งแรก ภายหลังจากที่ทยอยปล่อยทีเซอร์ออกมาก่อนหน้านี้ ชูจุดเด่นด้วยดีไซน์ใหม่หมดจดที่ฟอร์ดระบุว่าเป็นผลลัพธ์จากการทำวิจัยการตลาดเพื่อเข้าถึงความต้องการของลูกค้า โดยมีรูปลักษณ์คล้ายกับ F-150 และ Maverick ที่เปิดตัวไปก่อนหน้านี้ได้เพียงไม่นาน ทั้งยังเตรียมติดตั้งขุมพลัง V6 เป็นครั้งแรกอีกด้วย (จำหน่ายเฉพาะบางประเทศเท่านั้น)
ดีไซน์ภายนอกของ All-New Ford Ranger 2022 ใหม่ ยังคงสื่อถึงความบึกบึนแข็งแรงภายใต้แนวคิด “Built Ford Tough” ด้วยไฟหน้าดีไซน์ใหม่รูปตัว C พร้อมไฟส่องสว่างขณะขับขี่ในเวลากลางวัน เชื่อมต่อเข้ากับกระจังหน้าแนวนอนขนาดใหญ่ เสริมด้วยไฟท้ายที่ออกแบบให้ดูเข้ากันกับไฟหน้า ประดับด้วยสัญลักษณ์ RANGER ขนาดใหญ่บนกระบะท้าย โดยปัจจุบันมีเพียงภาพของรุ่น Sport และ Wildtrak ออกมาเท่านั้น
ครั้งแรกกับฟอร์ด เรนเจอร์ เจเนอเรชั่นใหม่ สมรรถนะทรงพลัง พร้อมการออกแบบที่โดดเด่น ฟอร์ด เรนเจอร์ เจเนอเรชั่นใหม่ ขับเคลื่อนด้วยขุมพลังจากเครื่องยนต์ 2.0 ลิตร เทอร์โบ และเทคโนโลยีการขับขี่อัจฉริยะ ภายในหรูหรา ให้คุณสัมผัสประสบการณ์อีกขั้นของการขับขี่ All New Ford Ranger เตรียมเปิดตัวในไทย 23 มีนาคม นี้! ที่งาน Motor Show 2022
All-New Ford Ranger 2022 ใหม่ ถูกเปิดตัวพร้อมประกาศราคาจำหน่ายอย่างเป็นทางการแล้วในไทย เลือกได้ทั้งเครื่องยนต์ดีเซล Turbo 2.0 ลิตร และ Bi-Turbo 2.0 ลิตร เคาะราคารุ่น Sport เริ่มต้นที่ 929,000 บาท และรุ่น Wildtrak เริ่มต้นที่ 999,000 บาท ล่าสุด เปิดตัวรุ่นตัวเตี้ย XL ไปถึง XLT ในวันที่ 25 พฤษภาคม พ.ศ. 2565 ด้วยราคาเรี่มต้นที่ 554,000 บาท
เครื่องยนต์และระบบขับเคลื่อน (รุ่นที่ 2)
เรนเจอร์มีทั้งรุ่นขับเคลื่อนสองล้อหลัง และขับเคลื่อนสี่ล้อ กับเครื่องยนต์ห้าเครื่องยนต์:
มาตัวถังสามตัวถังให้เลือก:
เรนเจอร์ แร็พเตอร์ Gen.2
บันทึกประวัติศาสตร์หน้าใหม่ กับการขับขี่แบบออฟโรด ด้วยแรงบันดาลใจจากการแข่งรถในทะเลทราย ต่อยอดสู่ รถกระบะสมรรถนะสูง ที่ได้รับการพัฒนาโดยทีม Ford Performance เพื่อคอออฟโรดตัวจริง
Ford ประเทศไทยเปิดตัว All New Ford Ranger Raptor 2022 รถกระบะออฟโรดสมรรถนะสูงอย่างเป็นทางในประเทศไทย มีให้เลือกเฉพาะขุมพลังเบนซิน V6 3.0 Twin-Turbo 397 แรงม้า (ส่วนขุมพลังดีเซลจะตามออกมาภายหลัง) เปิดราคาจำหน่ายอย่างเป็นทางการในประเทศไทยที่ 1,869,000 บาท
Ford Ranger Raptor รถกระบะออฟโรดสมรรถนะสูง เจอเนเรชั่นที่ 2 โดยในรุ่นใหม่นี้ได้รับการออกแบบและพัฒนาโดยทีมฟอร์ด เพอร์ฟอร์แมนซ์ เพื่อการขับขี่ออฟโรดขั้นสุด ด้วยเทคโนโลยีอัจฉริยะที่ทันสมัยมากขึ้น ควบคุมการทำงานของตัวถังที่แข็งแกร่งและเหนือชั้นยิ่งขึ้น ฟอร์ด เรนเจอร์ แร็พเตอร์ เจเนอเรชั่นใหม่ จึงเป็นรถกระบะตระกูลเรนเจอร์ ที่อัดแน่นด้วยสมรรถนะขั้นสูงสุดเท่าที่ฟอร์ดเคยพัฒนา
ฟอร์ดเผยโฉมเรนเจอร์ เอเวอเรสต์ และเรนเจอร์ แร็พเตอร์ เจเนอเรชันใหม่ ครั้งแรก พร้อมแนะนำนวัตกรรมการดูแลลูกค้าแบบ ‘พร้อมเสมอ’ ในงานบางกอก อินเตอร์เนชั่นแนล มอเตอร์โชว์ ครั้งที่ 44 กับ Ranger RAPTOR 2.0 Bi-Turbo 10AT 4×4 : 1,769,000 บาท
มินนี่ เมาส์
มินนี่ เมาส์ (Minnie Mouse) เป็นตัวการ์ตูนสัตว์ตลกที่สร้างขึ้นโดยเอิบ ไอเวิกส์ และวอลต์ ดิสนีย์ เธอและมิกกี้ เมาส์ ถูกวาดโดยไอเวิกส์เป็นครั้งแรกในปี ค.ศ. 1928 เรื่องราวคอมิกสตริปมิกกี้ เมาส์ "เดอะกลีม" (ตีพิมพ์ 19 มกราคม – 2 พฤษภาคม ค.ศ. 1942) โดยเมอร์ริล เดอ มาริส และฟลอยด์ กอตต์เฟรดสัน ได้ให้ชื่อเต็มของเธอเป็น มิเนอร์วา เมาส์ เป็นครั้งแรก แม้ว่าจะไม่ค่อยได้ใช้ชื่อนี้ก็ตาม
เรื่องราวคอมิกสตริป "มิสเตอร์สลิกเกอร์แนด์ดิเอ็กรอบเบอส์" (ตีพิมพ์ 22 กันยายน – 26 ธันวาคม ค.ศ. 1930) ได้แนะนำพ่อของเธอชื่อ มาร์คัส เมาส์ และแม่ที่ไม่มีชื่อของเธอ ซึ่งทั้งสองเป็นเกษตรกร เรื่องเดียวกันนี้ยังมีภาพถ่ายของลุงของมินนี่ชื่อ มิลตัน เมาส์ กับครอบครัวของเขา และปู่ย่าตายายของเธอชื่อ มาร์เวล เมาส์ และ มาทิลดา เมาส์ อย่างไรก็ตาม ญาติที่รู้จักกันดีที่สุดของเธอยังคงเป็นลุงของเธอชื่อ มอร์ติเมอร์ เมาส์ (มอร์ติเมอร์เกือบเป็นชื่อของมิกกี้) และหลานสาวฝาแฝดของเธอชื่อ มิลลี และ เมโลดี เม้าส์ แม้ว่าส่วนใหญ่มักจะเป็นหลานสาวชื่อ เมโลดี ที่ปรากฏตัวขึ้นคนเดียว ในหลายการปรากฏตัว มินนี่มักได้รับการนำเสนอในฐานะแฟนของมิกกี้ เมาส์, เพื่อนสนิทของเดซี่ ดั๊ก และเป็นเพื่อนกับคลาราเบล คาว
หอแต๋วแตก (ภาพยนตร์ชุด)
ภาพยนตร์ชุด หอแต๋วแตก เป็นภาพยนตร์ไทยแนวตลก-ผีและเกี่ยวกับความหลากหลายทางเพศ เป็นผลงานกำกับภาพยนตร์และเขียนบทภาพยนตร์โดย พจน์ อานนท์ ที่มีการสร้าง 6 ครั้ง มีเนื่อหาหลักเป็นเรื่องราวของกะเทยสามคนสามพี่น้องมาพบกับเรื่องราวลึกลับและตลกในหอพักชาย ซึ่งภาคแรกสร้างและจัดจำหน่ายโดย ไฟว์สตาร์ โปรดักชั่น ส่วนภาคต่ออีก 5 ภาค ภาค 2-4 จัดจำหน่ายโดย พระนครฟิลม์ ส่วนภาค 5 โดยที โมเมนต์ และ ภาค 6 หอแต๋วแตกแหกต่อไม่รอแล้วนะ
หลังจากที่พจน์ อานนท์ ถ่ายทำภาพยนตร์เรื่อง เพื่อน...กูรักมึงว่ะ เสร็จ จึงได้นำโครงการไปเสนอกับสมศักดิ์ เตชะรัตนประเสริฐ ตั้งชื่อโครงการว่า หอแต๋วแตก แต่สมศักดิ์คิดว่าเป็นชื่อที่คนไม่เข้าใจ จึงตั้งชื่อให้ว่า โกยเถอะกะเทย แต่เนื่องจากชื่อซ้ำกับภาพยนตร์ โกยเถอะโยม  หลังจากนั้นพจน์ตัดสินใจย้ายไปอยู่กับค่ายไฟว์สตาร์ ซึ่งก็ตกลงรับโครงการนี้ และเริ่มต้นทำงานในปี พ.ศ. 2550
นักแสดง
ทางด้านการคัดเลือกตัวนักแสดง นำแสดงโดย จาตุรงค์ มกจ๊ก, เอกชัย ศรีวิชัย และ ยิ่งศักดิ์ จงเลิศเจษฎาวงศ์ มารับบท 3 กะเทย
หอแต๋วแตก (2550)
เจ๊แต๋ว เจ๊การ์ตูน และ เจ๊มดดำ  สาม กะเทยรุ่นใหญ่ อดีตเจ้าของค่ายมวยแต่ถูกโกง จึงมาร่วมลงทุนสร้างหอพักชาย แต่แล้ววันหนึ่ง น้ำนิ่ง นักศึกษาสาวถูกลวงมาข่มขืนที่หอแล้วเกิดตกหอตายพร้อมกับ แพนเค้ก กะเทยนักศึกษาที่หัวโขกชักโครกตาย กลายเป็นผีออกอาละวาด ซึ่งทั้งสามคนจะต้องจัดการกับผีในหอ ก่อนที่ผู้เช่าจะย้ายออกไปหมด
หอแต๋วแตก แหกกระเจิง (2552)
หลังจากที่ ผีน้ำนิ่ง ตามจองล้างจองผลาญจนคนในหอพักของกะเทยสามพี่น้อง เจ๊แต๋ว เจ๊การ์ตูน เจ๊มดดำ อยู่ไม่ได้จึงต้องย้ายหนีกันหมด รวมถึงกะเทยสามพี่น้องด้วยที่ต้องย้ายหนีระหกระเหินมาเซ้งหอพักแห่งใหม่เพื่อทำกิจการหอพักต่อไป แต่เหมือนหนีเสือปะจระเข้ ที่หอพักแห่งใหม่ สามกะเทยต้องผจญกับผีนางรำที่ชื่อ อุษามณี และ ตรีชฎา
กะเทยสามพี่น้องพร้อมใจกันเล่นผีถ้วยแก้วหวังเรียก แพนเค้ก ให้มาช่วยปราบผีอุษามณี แต่ด้วยดีกรีความเก๋าตายมานานกว่าของผีอุษามณี ทำให้แพนเค้กไม่สามารถช่วยได้ ความวุ่นวายอลหม่านปนเสียงฮาจึงเกิดขึ้น
หอแต๋วแตกแหวกชิมิ (2554)
เจ๊แต๋ว เจ๊การ์ตูน  เจ๊มดดำ  กะเทยสามพี่น้องได้ช่วยปลดปล่อยวิญญาณ อุษามณี ผีนางรำที่ถูกจองจำหลายสิบปีสำเร็จ ชื่อเสียงของเจ๊สามพี่น้องและ แพนเค้ก  ผีคู่บุญเพื่อนซี้ของสามเจ๊โด่งดังจนมีคนเขียนจดหมายมาขอความช่วยเหลือ ให้เจ๊ทั้งสามช่วยมาบริหาร maison la’dolce vita หอพักชายล้วนที่มีความลับแอบแฝง โดยมี แววสวาท  เป็นหัวหน้าหอเก่าผู้กุมความลับทั้งหมด แน่นอนเธอคอยกีดกันบรรดาเจ๊ ๆ ทั้งหลายไม่ให้อยู่ดูแลหอพักนี้ได้ เพราะเธอ กลัวว่าความลับที่เธอปกปิดไว้จะถูกเปิดเผย และ สวนสวาท  อดีตหัวหน้าคนดูแลหอ มีนิสัยพูดไทยคำอังกฤษคำ คอยเจ้ากี้เจ้าการทุก ๆ เรื่องที่เกิดขึ้นภายในหอแห่งนี้
ภารกิจใหม่ของสามเจ๊เริ่มต้นด้วยความสงสัย อยากรู้ว่าใครกันที่เขียนจดหมายมาขอความช่วยเหลือ แล้วหอแห่งนี้มีอะไรที่เป็นปริศนาให้ค้นหา สามเจ๊เริ่มภารกิจตั้งแต่คืนแรกที่ไปถึง คำสั่งของแววสวาท คนดูแลหอเก่าที่สั่งห้ามย่างกายเข้าไปในหอแดงโดยเด็ดขาด บวกกับภาพหนุ่ม ๆ ที่วิ่งหนีหัวซุกหัวซุนออกมาจากหอแดงกันในยามค่ำคืน ทำให้สามเจ๊และแพนเค้กพยายามทุกวิถีทางที่จะค้นหาความจริงที่แววสวาทพยายามปกปิด
ระหว่างภารกิจแพนเค้กได้เจอกับ แท่งทอง หนุ่มหล่อที่อาศัยอยู่ที่หอแห่งนั้น แพนเค้กตกหลุมรักแท่งทองเข้าอย่างจัง แต่ก็เจออุปสรรคก้อนใหญ่ เพราะเจ๊ทั้งสามก็หลงรักแท่งทองเหมือนกัน
หอแต๋วแตกแหกมว๊ากมว๊าก (2555)
เจ๊แต๋วได้เปิดหอพักใหม่กลางใจเมือง โดยมีเจ๊มดดำ เจ๊การ์ตูน และอาโคยคอยช่วยเหลือดูแลหอพักเช่นเคย แต่แล้วจู่ๆก็เกิดเหตุการณ์ที่ชวนสยอง เมื่อราตรีแฟนสาวของเพชร หนึ่งในผู้เช่าห้องพักของเจ๊แต๋ว ถูกฆ่าตายในห้องพักของแฟนหนุ่ม ตำรวจชันสูตรศพแล้ว ระบุว่าราตรีถูกฆ่าตาย ในขณะที่เจ๊มดดำ และเจ๊ฮังเล สมาชิกใหม่ของหอได้เห็นเหตุการณ์ที่เกิดขึ­้นจริง และรู้ว่าราตรีถูกฆ่าตาย แต่ถูกจัดฉากให้ดูเหมือนว่าฆ่าตัวตาย แต่พวกเจ๊ๆ ไม่กล้าบอกเรื่องที่ตนเองได้เห็­นกับตาให้ใครฟัง เพราะแม้จะอยู่ในเหตุการณ์ แต่เจ๊ๆ ก็ไม่เห็นหน้าคนร้ายที่ฆ่าราตรีอย่างช­ัดเจน เพียงแต่มุ่งประเด็นไปว่า เพชรแฟนหนุ่มของราตรีแน่ ๆ ที่ลงมือฆ่าเธอ แต่เมื่อไม่มีหลักฐานเจ๊ๆจึงได้แต่สงสั­ยอยู่เงียบๆ ในขณะที่แพนเค้กก็ต้องคอยปกป้องเจ้ๆอีกครั้ง แต่คราวนี้การกระทำของแพนเค้กจะทำให้เกิดความเปลี่ยนแปลงอย่างคาดไม่ถึง
หอแต๋วแตก แหกนะคะ (2558)
ภาคนี้เล่าถึงการกลับมาเป็นครูของเจ๊แต๋ว ให้กับสถาบันเก่าของตนเองโดยการชักชวนของพุตซ้อน แต่ดูเหมือนว่าการเดินทางกลับมาครั้งนี้ ทำให้เจ๊แต๋วได้พบกับเรื่องราวที่ยังคงเป็นปมค้างคาใจในอดีต และอาจจะเกี่ยวพันถึงการที่วิญญาณของซ่อนกลิ่นออกมาอาละวาดอีกครั้ง โดยมีอัค นักเรียนหนุ่มรูปหล่อมาดเข้มที่ดูเหมือนว่าจะสื่อสารกับดวงวิญญาณดวงนี้ได้เป็นผู้ช่วยติดต่อระหว่างผีกับคน นอกจากเรื่องวุ่นวายชวนสยองแล้วก็ดูเหมือนว่าโรงเรียนแห่งนี้ยังต้องเผชิญปัญหาอีกด้าน นั่นคือการที่ อุษาสวรรค์ พยายามที่จะแย่งเอาสถานที่แห่งนี้มาเป็นของตนเอง ไม่ว่าจะด้วยกลวิธีใดก็ตาม งานนี้ดูเหมือนว่านอกจากเหล่าเจ๊คนสวยจะต้องรบกับผีแล้ว ยังจะต้องมารบกับคนชั่วเพื่อช่วยเหลือโรงเรียนอีกด้วย สุดท้ายคนหรือผีที่จะรับมือต่อกรได้ลำบากที่สุด
หอแต๋วแตก แหกต่อไม่รอแล้วนะ (2561)
หลังจากเหตุการณ์ในแหกนะคะได้ไม่นาน ในปี 2558 ชีวิตอันแสนสงบสุขของเจ๊แต๋ว และ อาโคย ลูกชายที่ผ่านร้อนผ่านหนาวมาร่วมกันกับ เจ๊มดดำ และ แพนเค้ก ผีสาวร่างยักษ์ปากร้ายใจดี เผชิญหน้ากับเรื่องราววุ่นๆ ของวิญญาณมาเป็นเวลานาน จนเมื่อเจ๊การ์ตูนได้ดีมีสามีฝรั่งแล้วย้ายไปอยู่เมืองนอก ก็ถึงคราวที่คนที่เหลือๆ ต้องพบกับความวุ่นวายอีกครั้ง เมื่อเจ๊พยูน อริเก่าที่โดนแพนด้า น้องสาวสุดหงิมของแพนเค้ก จับเข้าคุกไปในคดีฆาตกรรมคนในหอเมื่อหลายปีก่อน ตอนนี้ได้พ้นโทษออกมาจากคุกพร้อมกับเพื่อนใหม่อย่าง ขนเพชร ลูกเบ๊ของเธออีกที การพบกันครั้งนี้เต็มไปด้วยความบาดหมาง ก่อนที่ทุกอย่างจะชะงัก เมื่อมีชายชาวอินเดียปริศนาได้มาแจ้งว่า พวกเขาเป็นผู้โชคดีที่ได้รับคฤหาสน์หลังงาม ทุกคนตื่นเต้นมากโดยไม่รู้ว่า เบื้องหลังของคฤหาสน์มีเรื่องที่น่าสะพรึงซ่อนอยู่ ในขณะเดียวกัน แพนเค้ก ก็กำลังจะได้ไปเกิดใหม่ เว้นเสียแต่จะมีเงื่อนไขที่เธอต้องผ่านไปให้ได้ โดยมีสองหนุ่มยมทูตคอยเป็นผู้คุมให้ เรื่องราวแหกต่อไม่รอแล้วนะของพวกเขาจึงเริ่มขึ้น... โดยภาคนี้ถึอว่าจะเป็นบทสรุปหนังหอที่นานกว่า 11 ปี ก่อนที่จะเปลี่ยนมาเป็น จักรวาลหอแต๋วแตก แฟรนไชส์
พจมานสว่างคาตา (2563)
ภาพยนตร์ภาคแยกเปิดจักรวาลหอแต๋วแตก เป็นการตีความใหม่ของ บ้านทรายทอง และจักรวาลโลกคู่ขนานของหอแต๋วแตก ว่าด้วยเรื่องราวสุดวายป่วงและสยองพองขนใน พจมาน สว่างคาตา เริ่มต้นขึ้นเมื่อ พจมาน (โก๊ะตี๋ อารามบอย) สาวน้อยผู้เรียบร้อยน่ารักเดินทางจากบ้านนอกเข้ากรุงเทพฯ เพื่อมาเรียนหนังสือต่อตามความประสงค์ของบิดาที่สั่งไว้ก่อนเสียชีวิต โดยให้พจมานไปอาศัยอยู่ที่คฤหาสน์บ้านดอกไม้ทองกับครอบครัวของหม่อมอัมราภาแพรวพรรณนารายณ์พรรณาโวหารสมานจิต (จาตุรงค์ โพธาราม) ซึ่งมีศักดิ์เป็นหม่อมป้าและแล้วเมื่อพจมานเดินย่างกรายเข้ามาอยู่ที่บ้านดอกไม้ทอง เธอก็ได้พบกับ เบ้อเริ่มเทิ่ม (เอกชัย ศรีวิชัย), หญิงจิ๊ดริด (ยิ่งศักดิ์ จงเลิศเจษฎาวงศ์), ชายน้อยหนึ่ง (วีรดิษฐ์ ศรีมาลัย) ที่มีร่างกายพิการ ขาเป๋ ปากเบี้ยว และเหล่าบรรดาคนรับใช้ที่คอยกลั่นแกล้งพจมานสารพัด โดย แม่ช่อมณี (พชร์ อานนท์) หัวหน้าแม่บ้านซึ่งเป็นผู้กุมความลับสำคัญของบ้านดอกไม้ทอง เธอก้าวมาในบ้านอย่างที่ไม่คาดคิดว่าชีวิตของเธอนั้นกำลังตกอยู่ในในอันตราย! ทุกคนได้ร่วมกันวางแผนฆ่าพจมาน เพราะไม่อยากให้เธอมาแย่งมรดก แต่แผนการกลับล้มเหลวทุกคร้ง จนกระทั่งจู่ๆ พจมานกลับลื่นตกบันไดลงไปตายเองต่อหน้าคนในบ้านเสียอย่างนั้น
แต่แล้วท่ามกลางความสะใจและดีใจ หม่อมอัมราภาเพิ่งนึกได้ว่าพินัยกรรมจะเปิดได้ก็ต่อเมื่อคนในตระกูลอยู่ครบ และพรุ่งนี้เป็นวันที่ ชายกลาง (ชาลี ไตรรัตน์) จะเดินทางกลับมาจากต่างประเทศ ถ้าไม่มีพจมานก็จะไม่สามารถเปิดพินัยกรรมได้ ว่าแล้วแม่ช่อมณี หัวหน้าแม่บ้าน ได้แนะนำสาวสวยคนหนึ่ง (เขมนิจ จามิกรณ์)ให้เข้ามาสวมรอยเป็นพจมาน โดยสัญญาว่าจะมอบเงินก้อนโตให้เธอเอาไปเป็นค่ารักษาพยาบาลแม่… ใช่แล้ว และนับตั้งแต่ที่สาวสวยนามแพนเค้กก้าวเข้ามาในบ้านพร้อมภารกิจพิเศษ พร้อมๆ กับการต้องเผชิญหน้ากับผีพจมานตัวจริง! ที่คลั่งแค้นชนิดตั้งใจจะหลอกหลอนทุกคนในบ้านจนสว่างคาตา
หอแต๋วแตก แหกโควิดปังปุริเย่ (2564)
หลังจากเหตุการณ์ในแหกต่อไม่รอแล้วนะได้ไม่นาน เจ๊แต๋วและอาโคยที่ตอนนี้เป็นคนดูแลหอแต่แล้วก็เกิดเชื้อไวรัสประหลาดที่ทำให้คนกลายเป็นผีจนทำให้ทั้งหอถูกปิดตายจากภายนอกเป็นเวลา 14 วัน เจ๊แต๋วและอาโคยพร้อมกับคนในหอ จึงต้องหาทางร่วมมือกันเผชิญหน้ากับวิญญาณร้ายที่น่ากลัวไม่แพ้วิญญาณตนไหน ๆ เสริมทัพด้วยเจ๊พยูนที่กลับตัวกลับใจหันมาทำอาชีพสุจริตแต่ก็ยังไม่วายเข้ามาพัวพันกับเรื่องนี้อีก แถมคนในหอแต่ละคนก็ไม่ธรรมดา มิหนำซ้ำแพนเค้กผีสาวที่ควรจะได้ไปเกิดใหม่นั้นดันกลับมาที่โลกด้วยเหตุบางอย่าง ทำให้การคืนฟอร์มของแก๊งหอแต๋วแตกที่รุ่นเก่ายังเก๋าอยู่และรุ่นใหม่ที่ต๊าซไม่เบาจึงเกิดขึ้น เรื่องราวจะจบยังไง จักรวาลหอแต๋วแตกจะไปได้ไกลอีกแค่ไหน เชื้อร้ายหรือกะเทยปากแซ่บ ฝ่ายไหนจะเป็นฝ่ายมีชัย!
โปรเจกต์ภาพยนตร์ภาคแยกในอนาคต
นอกจากนี้ยังมีโปรเจกต์ภาพยนตร์ภาคแยกในจักรวาลอีกสามเรื่องได้แก่ อีแต๋วพระโขนง ใครฆ่าหมากู ที่เป็นการตีความล้อเลียน แม่นาคพระโขนง พร้อมการล้อเลียนภาพยนตร์ จอห์น วิค แรงกว่านรก เป็นต้นกำเนิดของ 4 เจ๊ที่สาบานกันว่าเกิดชาติไหนจะรักกันตลอดไป แพนเค้ก 1990 ภาพยนตร์ภาคต้นของหอแต๋วแตก ที่เล่าเรื่องชีวิตของแพนเค้ก กะเทยนักศึกษา ก่อนที่จะลื่นหัวโขกชักโครกตายกลายเป็นผีออกอาละวาดและเป็นเพื่อนกับเจ๊ ๆ ในจักรวาลหอแต๋วแตก และ มงไม่ลงจะงงมาก ที่เป็นการเสียดสีและล้อเลียนวงการนางงามที่เล่าเรื่องหลังจากแหกต่อไม่รอแล้วนะ เมื่อพยูนกับเจ๊แต๋วต้องปั้นเด็กไปประกวดนางงาม ซึ่งยังไม่มีกำหนดเข้าฉาย เพราะอาจจะยังไม่ได้ถ่าย
ตัวละครหลัก
ดูบทความหลักที่ รายชื่อตัวละครในหอแต๋วแตก
บุปผาราตรี เฟส 2
บุปผาราตรี เฟส 2 เป็นภาพยนตร์ไทย แนวสยองขวัญ ตลก ความรัก ภาคต่อของ บุปผาราตรี ออกฉายเมื่อวันที่ 24 มีนาคม พ.ศ. 2548 กำกับโดย ยุทธเลิศ สิปปภาค นำแสดงโดย เฌอมาลย์ บุญยศักดิ์ และ  กฤษณ์ ศรีภูมิเศรษฐ์
การ์ลิโต
การ์โลส เอดวิน โกลอน ผู้ลูก (Carlos Edwin Colón Jr.; 21 กุมภาพันธ์ ค.ศ. 1979) นักมวยปล้ำอาชีพชาวปวยร์โตรีโก ซึ่งเป็นที่รู้จักกันดีในนาม การ์ลิโต (Carlito) เขาเป็นอดีตนักมวยปล้ำWWE และปล้ำให้กับWWC เป็นแชมป์ WWC Universal Heavyweight Championship หลายสมัย และWWC Puerto Rico Heavyweight Championship
ประวัติ
ปี 2003 การ์ลิโตได้เซ็นสัญญากับWWE เข้าปล้ำกับค่ายพัฒนาทักษะมวยปล้ำ OVW เป็นระยะเวลาเกือบ 2 ปี ในการจับคู่กับ ไมค์ มอนโด และผู้จัดการทีม เคนนี โบลิน หลังจากที่เขาฝึกทักษะมวยปล้ำจาก OVW แล้ว เขาก็ได้ปรากฏตัวในสแมคดาวน์ เมื่อวันที่ 7 ตุลาคม 2004 ซึ่งวันนั้นเองเขาก็สามารถคว้าแชมป์ยูเอสจากจอห์น ซีนาไปได้ ในปี 2005 เขาปรากฏตัวครั้งแรกในรอว์ จากผลดราฟท์ตัวนักมวยปล้ำ เขาก็สามารถคว้าแชมป์อินเตอร์คอนติเนนทัลจากเชลตัน เบนจามินได้เช่นกัน ซึ่งเขาเป็นคนแรกที่ปรากฏตัวใน WWE ครั้งแรกแล้วก็สามารถคว้าแชมป์ไปได้ถึง 2 ครั้ง และเป็นนักมวยปล้ำชาวปวยร์โตรีโกคนที่ 2 ที่สามารถคว้าแชมป์อินเตอร์ได้ต่อจากเปโดร มอราเลส และในเรสเซิลเมเนีย ครั้งที่ 25 การ์ลิโตและน้องชายของเขา ปริโม ก็สามารถรวบรวมเข็มขัดแชมป์โลกแท็กทีม และแชมป์แท็กทีม WWE ให้กลายเป็นแชมป์แท็กทีมยูนิฟายด์ ก่อนเสียให้กับเอดจ์และคริส เจริโค จากนั้นได้หักหลังปริโม ในปี 2010 ได้ถูกไล่ออกจาก WWE ในปี 2021 การ์ลิโตได้เซอร์ไพรส์เฉพาะกิจเข้าร่วมแมตช์รอยัลรัมเบิล 30 คนเป็นลำดับที่ 8 แต่ไม่ชนะ คืนต่อมา 1 กุมภาพันธ์ได้ปล้ำในรอว์ครั้งแรกในรอบ 10 ปีโดยแท็กทีมร่วมกับเจฟฟ์ ฮาร์ดีเอาชนะอีไลแอสและแจ็กซ์สัน ไรเกอร์ไปได้ วันที่ 6 พฤษภาคม 2023 การ์ลิโตได้เซอร์ไพรส์ปรากฎตัวในศึกแบ็กแลชที่จัดในเปอร์โตริโกบ้านเกิดของเขา
รืด คึลลิต
รืด คึลลิต (Ruud Gullit OON, ) มีชื่อจริงว่า รือดี ดิล (Rudi Dil; เกิดเมื่อวันที่ 1 กันยายน ค.ศ. 1962) เป็นผู้จัดการทีมฟุตบอลและอดีตนักฟุตบอลชาวดัตช์ ซึ่งเล่นฟุตบอลอาชีพอยู่ในคริสต์ทศวรรษ 1980 และคริสต์ทศวรรษ 1990 เขาเป็นกัปตันทีมชาติเนเธอร์แลนด์ ซึ่งชนะเลิศการแข่งขันฟุตบอลชิงแชมป์แห่งชาติยุโรป 1988 และเป็นหนึ่งในผู้เล่นทีมชาติชุดที่ลงเล่นในฟุตบอลโลก 1990
ในระดับสโมสร ใน ค.ศ. 1987 คึลลิตย้ายจากเปเอสเฟมายังเอ.ซี. มิลาน ด้วยค่าตัวสูงเป็นสถิติโลกในเวลานั้น เขาเป็นที่จดจำได้ง่ายด้วยทรงผมเดรดล็อกอันโดดเด่น และเป็นหนึ่งในสามทหารเสือดัตช์ที่มีชื่อเสียงแห่งมิลาน (อีกสองคนได้แก่ มาร์โก ฟัน บัสเติน และฟรังก์ ไรการ์ด) คึลลิตเป็นแชมป์เซเรียอา 3 สมัย และยูโรเปียนคัพ 2 สมัยร่วมกับสโมสรนี้
คึลลิตได้รับเลือกให้เป็นนักฟุตบอลยอดเยี่ยมแห่งปีของทวีปยุโรปใน ค.ศ. 1987 และผู้เล่นแห่งปีของนิตยสารเวิลด์ซอกเกอร์ใน ค.ศ. 1987 และ ค.ศ. 1989 โดยปกติเขาจะเล่นในตำแหน่งกองกลางตัวรุก แต่ก็สามารถเล่นได้หลายตำแหน่งในช่วงอาชีพนักฟุตบอลของเขา ใน ค.ศ. 2004 เขามีชื่ออยู่ในรายชื่อนักฟุตบอลยอดเยี่ยม 125 คน ที่ยังมีชีวิตอยู่ ในฐานะส่วนหนึ่งของการเฉลิมฉลองครบรอบ 100 ปีของการก่อตั้งฟีฟ่า นอกจากนี้ คึลลิตยังเคยทำงานรณรงค์การเสนอตัวเป็นเจ้าภาพฟุตบอลโลก 2018 และ 2022 ของเนเธอร์แลนด์กับเบลเยียมอีกด้วย
80 วันรอบโลก
80 วันรอบโลก (Le tour du monde en quatre-vingts jours; Around the World in Eighty Days) เป็นนวนิยายผจญภัย-วิทยาศาสตร์ เขียนโดยฌูล แวร์น ตีพิมพ์ครั้งแรกในปี ค.ศ. 1873
เนื้อเรื่อง
นวนิยายกล่าวถึงการผจญภัยของ ฟิเลียส ฟอกซ์ ชาวอังกฤษ กับคนรับใช้ชาวฝรั่งเศสชื่อ ปาสปาตู ซึ่งพนันกับเพื่อนเป็นเงิน 20,000 ปอนด์ (เทียบเท่ากับ 2,500,000 ปอนด์สเตอร์ลิง ในปัจจุบัน) ว่าสามารถเดินทางรอบโลกได้ภายใน 80 วัน โดยไม่มีข้อจำกัดว่าจะใช้พาหนะใด ไม่ว่าจะเป็นบอลลูน รถไฟ เรือกลไฟ เลื่อน ช้าง ม้า ฯลฯ ทั้งคู่เริ่มออกเดินทางเมื่อวันที่ 2 ตุลาคม ค.ศ. 1872 และต้องเดินทางกลับมาถึงภายในวันที่ 22 ธันวาคม ค.ศ. 1872 ระหว่างการเดินทาง ฟิเลียส ฟอกซ์ ต้องพบกับอุปสรรคมากมายที่ทำให้ล่าช้าเสียเวลา
ในที่สุด ฟิเลียส ฟอกซ์ พร้อมด้วยปาสปาตู และ อาอูดา หญิงสาวชาวอินเดียที่ทั้งคู่ช่วยให้รอดพ้นจากการถูกเผาทั้งเป็น ในพิธีสตี ก็เดินทางกลับมาถึงลอนดอน โดยใช้เวลา 80 วัน กับ 5 นาที
ฟิเลียส ฟอกซ์เข้าใจผิดว่า เขาต้องกลายเป็นคนสิ้นเนื้อประดาตัว เพราะแพ้พนัน หลังจากเดินทางมาถึงไม่ทันกำหนดเส้นตาย แต่ในความเป็นจริงแล้ว เขาเดินทางมาถึงก่อนกำหนดเป็นเวลา 23 ชั่วโมง 55 นาที เนื่องจากเขาเลือกเดินทางไปทางทิศตะวันออก และลืมทดเวลากลับ 1 วัน เมื่อเดินทางข้ามเส้นแบ่งเวลาสากล (International Date Line)
ภาพยนตร์
ในปี ค.ศ. 1989 นวนิยายถูกนำมาสร้างเป็นซีรีส์ 3 ตอน ความยาว 267 นาที นำแสดงโดย เพียร์ซ บรอสแนน เป็นฟิเลียส ฟอกซ์
โคตรคนทีมมหากาฬ
โคตรคนทีมมหากาฬ (The Expendables) เป็นภาพยนตร์โลดโผน กำกับ ร่วมเขียนบทและแสดงนำโดยซิลเวสเตอร์ สตอลโลน สมทบด้วยเจสัน สเตธัม เจ็ต ลี ดอล์ฟ ลันด์เกรน สตีฟ ออสติน เทอร์รี ครูวส์และมิกกีย์ รูร์ก เป็นเรื่องราวเกี่ยวกับทีมเอ็กซ์เพ็นเดเบิลส์ ซึ่งเป็นกลุ่มทหารรับจ้างฝีมือดีที่รับภารกิจโค่นจอมเผด็จการ โคตรคนทีมมหากาฬ เป็นภาพยนตร์ลำดับที่ 1 ในชุด ดิ เอ็กซ์เพ็นเดเบิลส์ ออกฉายในไทยเมื่อวันที่ 26 สิงหาคม 2010
เรื่องย่อ
ทีมเอ็กซ์เพ็นเดเบิลส์รับงานช่วยเหลือตัวประกันจากกลุ่มโจรสลัดโซมาเลีย ขณะที่ยิงต่อสู้กัน กันเนอร์ เจนเซ่น ลูกทีมคนหนึ่งของทีมพยายามจะแขวนคอโจรสลัด แต่ถูกหยิน หยางห้ามไว้ การกระทำดังกล่าวทำให้บาร์นีย์ รอส หัวหน้าทีมต้องไล่เจนเซ่นออก ในขณะที่ลี คริสต์มาส ลูกทีมอีกคนพบว่าเลซี แฟนสาวบอกเลิกตนเพื่อไปคบกับผู้ชายคนใหม่
รอสและเทรนช์ เมาเซอร์ คู่แข่งคนหนึ่งของเขาเดินทางไปพบมิสเตอร์เชิร์ชเพื่อรับภารกิจล้มนายพลการ์ซา จอมเผด็จการแห่งประเทศวิเลนา รอสและคริสต์มาสบินไปที่วิเลนาเพื่อพบกับแซนดรา สายสืบของพวกเขา แต่กลับพบข้อมูลว่าอดีตเจ้าหน้าที่ CIA เจมส์ มันโรใช้นายพลการ์ซาบังหน้าเพื่อประโยชน์ของตนเองและแซนดราก็เป็นลูกสาวของนายพลการ์ซา รอสยกเลิกภารกิจนี้ แต่แซนดราปฏิเสธที่จะไปจากวิเลนา ต่อมาเจนเซ่นไปหามันโรเพื่อขอร่วมงานด้วย มันโรจับแซนดราไปทรมานเพื่อเค้นข้อมูล ทำให้นายพลการ์ซาโกรธมาก อีกด้านหนึ่งเลซีถูกแฟนใหม่ทำร้าย คริสต์มาสจึงบุกไปหาแฟนใหม่แล้วซ้อมเขาและเพื่อน ๆ ของเขาทุกคนปางตาย ต่อมารอสพบว่ามิสเตอร์เชิร์ชคือเจ้าหน้าที่ CIA ที่ตั้งใจจะจับมันโร ซึ่งร่วมกับนายพลการ์ซาในการค้ายาเสพติดแต่ไม่อยากลงมือเอง รอสไปหาทูล เพื่อนและช่างสักก่อนหยางจะขอร่วมทางเพื่อไปหาแซนดรา แต่รอสและหยางถูกคนของเจนเซ่นไล่ตามจนเจนเซ่นสู้กับหยาง รอสยิงเจนเซ่นก่อนที่เขาจะฆ่าหยาง หลังจากนั้นเจนเซ่นได้ขอโทษและให้แผนผังอาคารของนายพลการ์ซา รอสและหยางจึงบินไปที่วิเลนาเพื่อพบกับลูกทีมตนเอง
ทีมเอ็กซ์เพ็นเดเบิลส์ลอบเข้าไปในอาคารของนายพลการ์ซา และวางระเบิดไว้รอบ ๆ รอสถูกจับตัวได้แต่ภายหลังลูกทีมได้ตามมาช่วย นายพลการ์ซาเข้าไปเผชิญหน้ากับมันโร แต่ถูกมันโรยิงเสียชีวิต มันโรและเพน ลูกน้องคนสนิทจับตัวแซนดราและหนีไป ทีมเอ็กซ์เพ็นเดเบิลส์สู้กับทหารของนายพลการ์ซาก่อนจะระเบิดอาคารดังกล่าว โทล ลูกทีมคนหนึ่งเผาเพนทั้งเป็น ส่วนรอสทำลายเฮลิคอปเตอร์ของมันโร มันโรถูกรอสยิงก่อนจะถูกคริสต์มาสปามีดเข้าที่หน้าอกเสียชีวิต
หลังเสร็จภารกิจ ทีมเอ็กซ์เพ็นเดเบิลส์ได้ฉลองที่ร้านสักของทูล รอสมอบเงินที่ได้จากภารกิจให้แซนดรานำไปฟื้นฟูประเทศ พวกเขาฉลองชัยชนะและคริสต์มาสกับโทลได้แข่งปามีดด้วยกัน
กีฬาว่ายน้ำในโอลิมปิกฤดูร้อน 2020 – ท่าฟรีสไตล์ 1,500 เมตร บุคคลหญิง
การแข่งขันกีฬาว่ายน้ำในโอลิมปิกฤดูร้อน 2020 – ท่าฟรีสไตล์ 1,500 เมตร บุคคลหญิง เป็น 1 ใน 37 รายการแข่งขันว่ายน้ำที่โตเกียว ประเทศญี่ปุ่น จะจัดขึ้นที่สวนน้ำโอไดบะ ครั้งนี้จัดการแข่งขันกีฬาว่ายน้ำในโอลิมปิกเป็นครั้งที่ 24 ในโอลิมปิกฤดูร้อน
สถิติ
ก่อนการแข่งขัน สถิติโลกและโอลิมปิกมีดังนี้
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
เจ้าเหมพินธุไพจิตร
เจ้าเหมพินธุไพจิตร ทรงเป็น เจ้าผู้ครองนครลำพูน องค์ที่ 8 แห่ง "ราชวงศ์ทิพย์จักร"
พระประวัติ
เจ้าเหมพินธุไพจิตร มีพระนามเดิมว่า เจ้าคำหยาด ประสูติ ณ เมืองนครลำพูน ทรงเป็นราชโอรสใน เจ้าไชยลังกาพิศาลโสภาคย์คุณ เจ้าผู้ครองนครลำพูน องค์ที่ 6 กับ แม่เจ้าคำจ๋าราชเทวี และทรงเป็นพระนัดดา (หลานปู่) ใน พระยาคำฟั่น เจ้าผู้ครองนครลำพูน องค์ที่ 1 และเจ้าผู้ครองนครเชียงใหม่ องค์ที่ 3 กับ แม่เจ้าคำแปงราชเทวี
เจ้าหลวงเหมพินธุไพจิตร ทรงมีราชอนุชา และราชขนิษฐา ร่วมราชมารดา 3 พระองค์ มีนามตามลำดับ ดังนี้
ต่อมาเมื่อวันที่ 21 กุมภาพันธ์ พ.ศ. 2436 ทรงพระกรุณาโปรดเกล้าฯ พระราชทานสัญญาบัตรเลื่อนฐานันดรศักดิ์ เจ้าอุปราชเมืองนครลำพูน ขึ้นเป็น ... เจ้าเหมพินธุไพจิตร ศุภกิจเกียรติโศภน วิมลสัตยสวามิภักดิคุณ หริภุญไชยรัษฎารักษ ตทรรคเจดียบูชากร ราษฎรธุรธาดา เอกัจจโยนกาธิบดี เจ้านครลำพูน ...  ทรงเสด็จขึ้นครองเมืองนครลำพูนต่อจาก เจ้าดาราดิเรกรัตนไพโรจน์ เจ้าผู้ครองนครลำพูน องค์ที่ 7 ผู้เป็นราชเชษฐาต่างราชมารดา รวมระยะเวลาที่ทรงปกครองเมืองนครลำพูน 3 ปี และเสด็จถึงแก่พิราลัย เมื่อวันที่ 5 กุมภาพันธ์ พ.ศ. 2439 ด้วยพระโรคอุจาระ ธาตุพิการ
ในขณะที่ท่านได้เป็นเจ้าครองนครลำพูนนั้น ท่านได้เป็นผู้นำราษฎรลำพูนให้เอาใจใส่ในการเกษตรกรรมทุก ๆ สาขา มีการปลูกข้าวและทดน้ำเข้านาสร้างเหมืองฝายมากมาย ปรับปรุงที่ดอนให้เป็นพื้นที่ราบ และ ขุดลอกเหมืองเก่าให้น้ำเข้านาได้สะดวก ที่ใดไม่มีเหมืองฝายก็สร้างเหมืองฝายใหม่เพื่อทดน้ำเข้านา พอข้าวเสร็จก็ปลูกหอมกระเทียมและใบยากันต่อไป
นอกจากนั้นท่านได้เป็นผู้นำในการบำรุงพระพุทธศาสนา ปรับปรุงวัดที่เก่าแก่ให้เจริญก้าวหน้าขึ้นกว่าเดิม ชักชวนราษฎรปั้นอิฐ ก่อกำแพง สร้างวิหาร กุฏิ โบสถ์ วัดวาอาราม บริเวณนอกเมืองและในเมืองลำพูน ชักชวนราษฎรสร้างสะพาน ยกร่องถนนในหมู่บ้านให้ล้อเกวียนเข้าได้ ขุดร่องระบายน้ำเวลาฝนตก
ราชโอรส ราชธิดา
เจ้าหลวงเหมพินธุไพจิตร ทรงมีราชโอรสและราชธิดา รวม 19 พระองค์ อยู่ในราชตระกูล ณ ลำพูน และ ลังการ์พินธุ์ มีพระนามตามลำดับ ดังนี้
แม่เจ้าอุษาเหมพินธุไพจิตรราชเทวี
ใน แม่เจ้าอุษาเหมพินธุไพจิตรเทวี (มีราชโอรส 1)
แม่เจ้าบัวทิพย์เหมพินธุไพจิตร
ใน แม่เจ้าบัวทิพย์เหมพินธุไพจิตรเทวี (มีราชโอรส 1)
แม่เจ้าบัวเขียวใหญ่เหมพินธุไพจิตร
ใน แม่เจ้าบัวเขียวใหญ่เหมพินธุไพจิตรเทวี (มีราชโอรส 1)
แม่เจ้าบัวเขียวน้อยเหมพินธุไพจิตร
ใน แม่เจ้าบัวเขียวน้อยเหมพินธุไพจิตร (มีราชโอรส 2)
แม่เจ้าฝางเหมพินธุไพจิตร
ใน แม่เจ้าฝางเหมพินธุไพจิตร (มีราชโอรส 1 ราชธิดา 1)